# HANKESUUNNITELMA UM:N IBA-RAHOITUKSEEN

**Hankkeen nimi:** *Pohjoisen alueen alkuperäiskansojen kulttuuria koskevat aineettomat oikeudet (IP)*

**Hankesuunnitelma ajalle (kk/v – kk/v):** 12/2021-12/2022

**Vastuuministeriö:** Opetus- ja kulttuuriministeriö

**Suunnitelma laadittu (päiväys):** 22.9.2021

1. **Yhteenveto**

(*tiivistelmä hankkeen tavoitteista ja toimenpiteistä, max.15 riviä*)

* 1. Hankkeen tavoitteet

Barentsin euroarktisen alueen maiden alueellista, sosiaalista ja taloudellista kehitystä tuetaan kiinnittämällä erityistä huomiota alueen alkuperäiskansojen perinteisen tiedon ja perinteisten kulttuuri-ilmausten (”PKI”) kuten saamelaisten joiku, suullinen perinne ja käsityöt (Sámi duodji) suojaan aineettomana omaisuutena (”Intellectual Property”, IP) vaikka suoja on vaikea toteuttaa, sillä niillä ei ole yhtä ainoaa luonnollista henkilöä tekijänä, ne ei välttämättä täytä omaperäisyyden tai erottautumiskyvyn vaatimusta ja suojan olisi pysyttävä voimassa, eikä tultava tietyn määräajan kuluttua yhteisesti käytettäväksi (public domain). Saamelaisten Suomen, Ruotsin ja Norjan perustuslaissa suojattujen kielellisten ja kulttuuristen oikeuksien toteutuminen on tärkeää. Oikeuksien toteutuminen edellyttää, että Pohjoismaiden alueella ja Venäjällä asuvat saamelaisyhteisöt mutta myös maiden virkamiehet relevanteilla toimialoilla ymmärtävät minkälaisia seurauksia luvattomasta, kolmansien toimesta tapahtuvasta perinnetiedon ja kultturisten ilmausten käytöstä on saamelaisille kansana ja saamelaisten harjoittamille elinkeinoille. Osaamistarve kattaa paitsi lainsäädännön myös käytännön esimerkit.

Hankkeella kehitetään alkuperäiskansojen IP-kysymysten arviointia nykyisen järjestelmän sallimissa rajoissa ja havaittujen puutteiden ratkaisemista yhdessä alkuperäiskansojen kanssa ja rajat ylittävästi eri alojen asiantuntijoiden yhteistyöllä. Toimialarajat ja valtioiden rajat ylittävää dialogia lisäämällä sekä koulutusmateriaalia valmistamalla edistetään yhteisten käytäntöjen muodostumista.

* 1. Hankkeen tärkeimmät toimenpiteet

Valmistetaan laajapohjaisen ohjausryhmän tuella monikielinen koulutusmateriaali saamelaisen perinteisen tiedon (PT) ja perinteisten kulttuuri-ilmausten (PKI) suojasta nykyisen ainettomien oikeuksien (IP) järjestelmässä. Eri saamen kielillä (pohjoissaame, inarinsaame, koltansaame) ja ruotsiksi ja englanniksi valmistettava sähköisessä muodossa oleva materiaali tukee IP-asiantuntijoiden ja saamelaistaiteilijoiden ja perinteisiä elinkeinoja harjoittavien nuorten saamelaisten koulutusta sekä saamelaiskäräjien välisen yhteistyöelimen (saamelainen parlamentaarinen neuvosto (SPN) piirissä tehtävää työtä kohti yhteisiä pan-saamelaisia linjauksia. Koulutusmateriaali ja sen laatiminen voi edistää myös osaamista näissä erityisissä IP-oikeudellisissa kysymyksissä myös laajemmin EU:ssa, sillä saamelaiset ovat EU:n ainoa alkuperäiskansa. Alkuperäiskansat ovat osa kansainvälisissä neuvotteluissa käytettävää käsitettä ”alkuperäiskansat ja paikallisväestöt” (IPLC, Indigenous peoples and local communities)

1. **Hankkeen tausta ja tarve**
	1. Taustatilanteen ja kehitystarpeiden kuvaus

Saamelaisten kulttuuriin liittyviä elementtejä käytetään kolmansien toimesta Suomessa ja ulkomailla matkailu-, viihde- ja vaateteollisuudessa ja esim. kauneuskilpailuissa tavoilla, joista syntyy saamelaisille monenlaista haittaa. Kulttuurin elementit kuuluvat IP-järjestelmässä erityisesti kansainvälisissä neuvotteluissa käytettyyn käsitteeseen perinteinen tieto (árbediehtu), jonka alakäsitteenä on perinteiset kulttuuri-ilmaukset. Näitä ovat esimerkiksi saamelaisten joikuperinne, perinteiset elinkeinot, käsityöt Sámi duodji jne., joita koskevat omat perinteiset tapaoikeudelliset säännöt. Myös alkuperäinen tieto (indigenous knowledge) on käytetty sen erottamiseksi paikallisten yhteisöjen perinteisestä tiedosta tai folkloresta (kansanperinteestä). Vaikka näitä ei vielä osata asianmukaisesti tunnistaa osaksi IP-järjetelmää, ne ovat silti aineetonta omaisuutta, johon voi kohdistua aineettomia oikeuksia (jäljempänä IP-oikeudet), kuten tekijänoikeuslakien tai tavaramerkkilakien mukaista suojaa. PKI:n elinvoimaisuutta voidaan vahvistaa (aineellisen ja) aineettoman kulttuuriperinnön suojelua koskevien toimien avulla. Mikään voimassaoleva suojamuoto ei kykene kattavalla tavalla suojaamaan alkuperäiskansojen kulttuuria. Suojaaminen voidaan toteuttaa niin aktiivisella kuin defensiivisellä tavalla, tai toimenpiteittäin. Kaikissa lähestymistavoissa keskeistä on alkuperäiskansojen osallistumisoikeuden toteutuminen valtion toimesta käytävissä neuvotteluissa.

IP-oikeudet nähdään monimutkaisena oikeudenalana. Se tunnetaan huonosti niin alkuperäiskansojen oikeuksista vastuussa olevien virkamiesten piirissä ja toisaalta myös IP-oikeusjärjestelmän kehittämistä hoitavat virkamiehet tuntevat huonosti alkuperäiskansojen suojaksi luotua oikeuskehikkoa ja käytännön kysymyksiä, joissa suojantarve nousee esiin. Käsityöläiset ja taiteilijat sekä liiketoimintaa harjoittavat saamelaiset, kuten pk-yrittäjät joutuvat hallitsemaan paljon erilaista lainsäädäntöä, joista IP-oikeudet ovat jatkuvista panostuksista huolimatta vähän sovellettu oikeudenala. Tämä kaikki vaikeuttaa oikeuksien toteutumista. Toimialarajat sekä valtioiden rajat ylittävää dialogia lisäämällä sekä koulutusmateriaalia valmistamalla edistetään yhteisten käytäntöjen muodostumista.

Saamenkielistä IP-oikeuksia koskevaa koulutusmateriaalia ei ole saatavilla. Myöskään esim. Helsingin yliopiston IP-oikeuksia koskevassa koulutuksessa ei ole voitu ottaa huomioon alkuperäiskansojen kulttuurisia ilmauksia, sillä tarvittavaa perusasioita käsittelevää materiaalia ei ole ollut saatavilla. Hankkeessa hyödynnetään Maailman henkisen omaisuuden järjestön kokemusta koulutusmateriaalien valmistamisesta. Hanketta toteutetaan monialaisen ohjausryhmän alaisuudessa, joka sallii vuoropuhelun ja erilaisten näkemysten huomioon ottamisen koulutusmateriaalin valmistamisessa. Rinnakkain kehitetään ratkaisuja saamelaisen kulttuurin suojaa koskeviin kysymyksiin, joita nykyinen IP-oikeusjärjestelmä ei voi ratkaista. Hankkeen resurssoinnissa otetaan huomioon valmistettavaan materiaaliin liittyvien kysymysten monimutkaisuus.

Yhteisten ratkaisujen puute tai merkittävä viivästyminen Barentsin alueella aiheuttaa haittaa saamelaisten YK:n alkuperäiskansajulistuksen 31 artiklan mukaisten oikeuksien toteutumiselle, jonka mukaan saamelaisilla on ”oikeus ylläpitää, hallita, suojella ja kehittää kulttuuriperintöään, perinnetietoaan ja perinteisiä kulttuuri-ilmaisujaan”.
Suomi on panostanut saamelaisten aineettoman omaisuuden oikeudellista suojaa (kuten tekijänoikeuksia, tavaramerkkejä, patentteja, mallioikeussuojaa) koskevien kysymysten tutkimukseen sekä kansainvälisesti että kansallisesti yhdessä Saamelaiskäräjien kanssa. Saamelainen parlamentaarinen neuvosto (SPN), eli kolmen Pohjoismaan saamelaiskäräjien välinen yhteistyöelin on työohjelmassaan vuosille 2021-2023 päättänyt alkaa luoda saamelaisten yhteistä, pohjoismaista linjausta koskien saamelaisten kulttuuriperinnön ja perinteisen tiedon hallintaa, suojelua ja hyödyntämistä sekä suojelutarvetta ja tapoja. Tätä varten asetetaan 3 vuodeksi ohjausryhmä sekä projektipäällikkö ja asiantuntijaryhmä hankkeen toteuttamiseksi. Hanketta tukee maaliskuussa 2021 valmistuva IMKÁS-esiselvitys ”saamelaista aineetonta kulttuuriperintöä koskevista periaatteista”.

* 1. Hankkeen liittyminen Itämeren, Barentsin ja arktisen yhteistyön, pohjoisen ulottuvuuden politiikan tai hallituksen Venäjä-politiikan tavoitteisiin

Hanke tukee Suomen Barentsin euroarktisen neuvoston puheenjohtajuuskauden 2021-23 tavoitteita ”kestävä kehitys, ihmisten väliset yhteydet ja yhteyspolitiikka”. Alkuperäiskansojen perinteisen tiedon ja perinteisten kulttuuri-ilmausten suojaaminen on paitsi aineettoman omaisuuden suojaa, myös osa luonnon moninaisuuden, ja aineettoman kulttuuriperinnön ja kulttuurisen moninaisuuden suojelua ja se toteuttaa kestävän kehityksen tavoitteita. Hanke tukee ja lisää koherenttiutta, pitkäjänteisyyttä ja ennakoitavuutta yhteisissä kysymyksissä, sillä kysymyksiä käsitellään ja niiden koordinointia parannetaan yhteistyötä lisäämällä myös pohjoisen ulottuvuuden piirissä. Huomion kiinnittäminen suojan kehittämiseen lisää alkuperäiskansojen luottamusta omaan perimäänsä ja kasvattaa uutta sukupolvea, jolla on mahdollisuuksia panostaa kulttuuri säilymiseen ja kehittämiseen tavalla, joka hyödyttää koko kansaa ja samalla toimii osana IP-oikeusjärjestelmää eikä sen ulkopuolella.
Alkuperäiskansojen perinteistä tietoa koskevalla koulutusmateriaalilla voidaan vaikuttaa myös positiivisesti alueen alkuperäiskansojen perinteisistä elinkeinoista saataviin tuloihin ja lisätä rajat ylittävää taloudellistakin yhteistyötä esim. turismin yhteydessä Barentsin euroarktisella alueella.
Hanke edistää erityisesti nuorten alkuperäiskansoihin kuuluvien ihmisten mahdollisuuksia saada käyttöönsä yhteistyössä laadittua koulutusmateriaalia perinteisen tiedon suojaamisesta aineettomana omaisuutena ja lisää sitä kautta vastavuoroista ymmärrystä alkuperäiskansojen kulttuurisiin näkökulmiin.

1. **Tavoitteet ja odotetut tulokset**
	1. Hankkeen kehitystavoitteet

Reilun vuoden pituisen hankkeen tavoitteena on käynnistää osaamisen kehittäminen yhteistyössä Saamelaisten parlamentaarisen neuvoston, Barentsin euroarktisen alueen maiden valtionhallinnon kuin saamelaisten koulutus- ja ammattijärjestöjen, sekä luovien alojen ammatinharjoittajien keskuudessa näistä ajankohtaisista IP-oikeudellisista erityiskysymyksistä. Hankkeen avulla kehitetään alkuperäiskansojen IP-kysymysten arviointia nykyisen järjestelmän sallimissa rajoissa ja kehitetään havaittujen puutteiden ratkaisemista järjestelmällisesti ja koherentisti yhdessä alkuperäiskansojen kanssa ja rajatylittävästi ja eri alojen asiantuntijoiden yhteistyöllä. Tämä edellyttää asiantuntemuksen kasvattamista niin IP-ammattilaisten kuin saamelaisten toimijoiden keskuudessa. Tavoitteena on edistää osaamista ja tilannekuvaa vähintään Suomen, Ruotsin ja Norjan saamelaisalueella (Sápmi) ja tiedottaa edistyksestä osana Suomen Barentsin euroarktisen neuvoston puheenjohtajuuskauden ohjelmaa. Hanke edistää YK:n kestävän kehityksen 17 tavoitteesta (Agenda 2030) erityisesti sen tavoitteita 4, 8, 9, 11 ja 17.

* 1. Tärkeimmät konkreettiset tulokset, jotka hankkeella pyritään saamaan aikaan ja miten niitä hyödynnetään

Perinteisen tiedon ja perinteisten kulttuuri-ilmausten suojaan liittyvistä IP-oikeuskysymyksistä syntyy koulutusmateriaali sähköisessä muodossa. Materiaali on käytännönläheinen opas IP-oikeusjärjestelmien perusperiaatteiden soveltamiseen PT:n ja PKI:n suojaamisessa. Materiaali kuvaa esimerkein tilanteita, joissa eri tyyppisten kulttuurinmuotojen käyttöä tapahtuu ja miten IP-oikeudet ja niiden aktiivinen hyödyntäminen voisi estää kolmansien taholta tapahtuvaa epätoivottua käyttöä. Lähestymistapa varmistaa, että perustietoa IP-järjestelmän mahdollisuuksista ja vaatimuksista eri tilanteissa on saamelaistaiteilijoiden ja perinteisiä elinkeinoja harjoittavien saavutettavissa ja se tukee myös saamelaiskäräjien välistä yhteistyöelintä (saamelainen parlamentaarinen neuvosto (SPN). Materiaali ottaa huomioon eri näkökulmat, kuten sen, haetaanko tietoa saamelaistaitelijan omassa käytössä vai kolmansien toimesta. Koulutusmateriaalin teettäminen edistää kulttuurin ilmauksia koskevan asianmukaisen käsittelemisen osana IP-järjestelmää eikä se miltään osin estä uusien ratkaisujen kehittämistä IP-järjestelmän ulkopuolisin keinoin omaa laatuaa (sui generis) olevilla ratkaisuilla. Eri perusteisten suojamuotojen yhteen toimivuus edistää oikeustilan ennakoitavuutta luovilla aloilla näihin kysymyksiin liittyen.

* 1. Suomelle tavoiteltava hyöty/Suomen kansallinen intressi hankkeessa

Suomi hyötyy yhdessä muiden Pohjoismaiden kanssa hankkeesta kykenemällä toteuttamaan alkuperäiskansoille YK:n alkuperäiskansajulistuksen 31 artiklan mukaisesti kuuluvia oikeuksia ylläpitää, hallita, suojella ja kehittää kulttuuriperintöään, perinteistä tietoaan ja perinteisiä kulttuuri-ilmaisujaan sekä tieteensä, teknologiansa ja kulttuuriensa eri ilmenemismuotoja, mukaan lukien inhimilliset ja geneettiset voimavarat, siemenet, lääkkeet, tieto eläinten ja kasvien ominaisuuksista, suullinen perinne, kirjallisuus, muotoilut, urheilu sekä perinteiset pelit ja leikit sekä kuvataiteet ja esittävät taiteet. Niillä on myös oikeus ylläpitää, hallita, suojella ja kehittää tähän kulttuuriperintöön, perinteiseen tietoon ja perinteisiin kulttuuri-ilmaisuihinsa liittyvää henkistä omaisuuttaan (aineeton omaisuus, IP). Rahoituksen turvin valtiot voivat toteuttaa yhdessä alkuperäiskansojen kanssa tehokkaita toimia, joilla tunnustetaan näiden oikeuksien käyttö ja suojellaan sitä.

1. **Hankkeen toteutus**
	1. Kuvaus siitä, miten hankkeen tavoitteet pyritään saavuttamaan ja miten hanke toteutetaan, mukaan lukien toimenpiteet, tapahtumat/seminaarit ja aikataulutettu työsuunnitelma

Hankkeen tavoitteena olevan koulutusmateriaalin valmistaminen toteutetaan Saamelaisalueen koulutuskeskukseen sijoitetun projektijohtajan sekä IP-asiantuntijan toimesta. Projektijohtajaa ja IP-oikeuksien asiantuntijaa avustaa ohjausryhmä, joka koostuu opetus- ja kulttuuriministeriön, työ- ja elinkeinoministeriön, Saamelaiskäräjien, Saamelaisalueen koulutuskeskuksen sekä saamelaisten käsitöiden ja suullisen sekä lauluperinteen taitajista. Hankkeessa keskitytään siihen miten voimassaolevassa aineettomien oikeuksien järjestelmässä (IP-järjestelmä) olevia sääntöjä ja oikeuskeinoja voisi soveltaa alkuperäiskansojen aineettomaan omaisuuteen.

Hanke suunnitellaan tarkkaan yhteistyökumppaneiden kanssa.

Esivalmistelut: Tarkennettu työsuunnitelma ja ennakkosuostumus: Suomen Saamelaiskäräjien hyväksyntä hankkeen aloittamiselle on hankittu 16.11.2021 mutta ennen valmistettavan koulutusmateriaalin julkaisua, käyttöä tai käsittelyä ohjausryhmän ulkopuolella on hankittava Suomen Saamelaiskäräjien hyväksyntä (virkamiesvalmistelu + puheenjohtajisto).

Aloitus joulukuu 2021
–tarkennetun työsuunnitelman laatiminen, rekrytointi, ohjausryhmän asettaminen
Toteutus – alkaen tammikuu 2022
Päätös – joulukuu 2022

Tarkemmat toimenpiteet kuukausittain :
Helmikuu – Ohjausryhmä 1

Tammikuu – Toukokuu: Sisällön suunnittelu, tiedonhankinta, Tuomas Mattila 0,1 htv ja Pasi Jaakonaho 0,15 htv
Kesäkuu – Elokuu: Sisällön tuotanto – Tuomas Mattila 0,3 htv, Ohjausryhmä 2

Syyskuu - Aineisto taittoa varten valmis - Pasi Jaakonaho 0,15 htv

Syyskuu – Lokakuu – Ennakkosuostumus Suomen Saamelaiskäräjät
Lokakuu – viimeistely Ohjausryhmä 3
Marraskuu
Joulukuu – julkaisu sekä painettuna että sähköisesti, eri kielillä

Hankkeen toteuttajat käyvät vuoropuhelua kansalaisyhteiskunnan kanssa ja raportoivat tuloksista ohjausryhmälle.

* 1. Hankkeen viestintäsuunnitelma

Hankkeen etenemisestä tiedotetaan osana Barentsin euroarktisen neuvoston Suomen puheenjohtajuuskauden ohjelmaa. Hanketta ja sen tuloksia esitellään Barentsin euroarktisen neuvoston alkuperäiskansatyöryhmässä sekä kulttuurityöryhmässä. Hankkeen tuloksia voidaan esitellä myös vuodelle 2023 suunnitellussa Barentsin alkuperäiskansojen huippukokouksessa.

Hankkeen tulosten esittelystä ja tiedottamisesta laajalle yleisölle päätetään ohjausryhmässä.

* 1. Analyysi riskeistä, jotka saattavat haitata tai hankaloittaa hankkeen toteutusta ja niihin varautuminen

Suuria riskejä hankkeen toteutukselle ei ole, sillä kyse on osaamisen kasvattamiseksi tarvittavan koulutusmateriaalin valmistamisesta. Pääosin sisältö on jo olemassa, kun yhdistetään eri puolilla Saamenmaata tehdyt selvitykset yhteen. Kokonaisuutta on muokattava vastaamaan tuoreita esimerkkejä ml. Ruotsista ja Venäjältä, joilta ei ole aiempia esimerkkejä. Saamenkielistä IP-oikeuksia koskevaa koulutusmateriaalia ei ole saatavilla. Myöskään esim. Helsingin yliopiston IP-oikeuksia koskevassa koulutuksessa ei ole voitu ottaa huomioon alkuperäiskansojen kulttuurisia ilmauksia, sillä tarvittavaa perusasioita käsittelevää materiaalia ei ole ollut saatavilla. Hankkeessa hyödynnetään Maailman henkisen omaisuuden järjestön (WIPO) kokemusta koulutusmateriaalien valmistamisesta. Hanketta toteutetaan monialaisen ohjausryhmän alaisuudessa, joka sallii vuoropuhelun ja erilaisten näkemysten huomioon ottamisen koulutusmateriaalin valmistamisessa. Rinnakkain edistetään pan-saamelaisten ratkaisujen syntymistä saamelaisen kulttuurin suojaa koskeviin kysymyksiin, joita nykyinen IP-oikeusjärjestelmä ei voi ratkaista.

1. **Hankkeen osapuolet ja tarvittavat resurssit**
	1. Hankkeen vastuuministeriö

Opetus- ja kulttuuriministeriö

Hankkeen toteuttamisesta vastaa opetus- ja kulttuuriministeriö yhteistyössä Saamelaiskäräjien kanssa. Hankkeen toimenpiteet toteutetaan Saamelaisalueen koulutuskeskuksen toimesta opetus- ja kulttuuriministeriön asettaman ohjausryhmän ohjauksessa ja yhteistyössä sekä koordinoiden Barentsin euroarktisen alueen IP-asiantuntijoiden ja muiden yhteistyökumppaneiden kanssa. Asiantuntijoita kehotetaan osallistumaan aktiivisesti hankkeen ohjaukseen.

Suomen Saamelaiskäräjät varmistavat Kolttasaamelaisen kyläkokouksen ennakkosuostumuksen materiaalin valmistamiselle ennen valmistettavan koulutusmateriaalin julkaisua, käyttöä tai käsittelyä ohjausryhmän ulkopuolella.

* 1. Hanketoteuttajan valinta/mitä hankintamenettelyä käytetään (ks. IBA-menettelytavat 2020-2023, kohta 2)

Hanke toteutetaan osaksi omana työnä (SAKK) ja osaksi ostopalveluna.
Määrärahasta voidaan maksaa enintään 0,7 htv vastaava määrä palkkauskustannuksia. Tämä muodostaa enintään n. 71 000 euroa sivukuluineen. Muu osa määrärahasta voidaan käyttää muihin hankkeen kuluihin kuten valmistettavan materiaalin asiantuntijapalkkioihin sekä kääntämiseen ohjausryhmässä sovittujen periaatteiden mukaisesti.

* 1. Yhteistyökumppanit Suomessa ja muissa maissa ja kunkin rooli hankkeessa

- Ohjausryhmään pyydetään nimetyt jäsenet ja varajäsenet opetus- ja kulttuuriministeriöltä, työ- ja elinkeinoministeriöstä, Saamelaiskäräjiltä, Saamelaisalueen koulutuskeskuksesta sekä Kolttasaamelaisten kyläkokoukselta.
- Asiantuntijoiksi kutsutaan saamelaisia IP-asiantuntijoita, edustaja Saamelaisesta parlamentaarisesta neuvostosta (SPN), Saamelaisneuvostosta, Sámi Duojdi- yhdistyksestä, Suomen tekijänoikeudellisesta yhdistyksestä, Helsingin yliopistosta, Arktisesta yliopistosta, Lapin yliopistosta, patentti- ja rekisterihallituksesta
- mahdollisuuksien mukaan myös saamelaisten ja grönlannin inuiittien kulttuuri- ja koulutuskeskuksista, mahdollisuuksien mukaan myös Venäjältä sekä
- Konsultaatioita käydään tarvittaessa myös Grönlannin itsehallinnon, Pohjoismaiden IP-oikeuksista vastaavien ministeriöiden ja patentti- ja rekisterihallituksen edustajien sekä Suomen Tekijänoikeudellinen yhdistys ry:n kanssa.
- Asiantuntemusta hyödynnetään myös saamelaisten ja grönlannin inuiittien kulttuuri- ja koulutuskeskuksista, mahdollisuuksien mukaan myös Venäjältä.

* 1. Mitä henkilötyötä hanke vaatii

Hanke vaatii saamelaisen perinteisen tiedon, perinteisiin kulttuuri-ilmauksiin ja IP-oikeuksiin liittyvää asiantuntijatyötä. Hanke edellyttää lisäksi myös kansainvälisen IBA-hankkeen hallinnoinnin asiantuntemusta Saamelaisalueen koulutuskeskuksessa.

* Projektijohtaja Pasi Jaakonaho, SAKK, 0,3 htv
* asiantuntemus: Pasi Jaakonaholla on asiantuntemusta saamelaisesta käsityöstä ja sen yhteydessä nousevista ratkaistavista kysymyksistä niin saamelaisten kuin laajemmin ainetta opiskelevien näkökulmasta
* IP-asiantuntija Tuomas Mattila, SAKK, 0,4 htv
asiantuntemus: immateriaalioikeudellisten sekä perinteisiin kulttuuri-ilmaisuihin ja perinteiseen tietoon liittyvien oikeudellisten kysymysten asiantuntemus, sekä tutkimuksellinen osaaminen.
	1. Mitä matkoja hankkeessa tehdään (kenen matkoja ja minne)

Asiantuntijat asuvat Saamenmaalla sekä ulkomailla (Espanja) mutta pääosa työstä on mahdollista tehdä etätöissä. Matkakuluja voi aiheutua haastatteluista ym. Saamenmaalla. Joitain matkakuluja syntyy materiaalin esittelyn ja viimeistelyn myötä. Ohjausryhmän jäsenten matkat Inariin.

* 1. Mitä palvelu- tai muita hankintoja hankkeessa tehdään

Hankkeessa käytetään asiantuntijapalveluita, käännöspalveluita ja taittopalvelua

1. **Kustannusarvio ja rahoitussuunnitelma**

*(varsinainen kustannusarvio ja rahoitussuunnitelma toimitetaan erillisellä excel-lomakkeella, tässä tarkennetaan sanallisesti)*

* 1. UM:ltä haettava summa

UM:ltä haetaan yhteensä 143 000 euroa sisältäen ALV
Alv huomioidaan siltä osin kun soveltuu, eli käytännössä matka- ja palveluhankintojen osalta. htv-osuuteen ei sisälly alvia.

IBA-rahoituksella esitetään maksettavaksi Saamelaisalueen koulutuskeskuksessa syntyviä valtion palkkakuluja yhteensä 0,7 htv seuraavasti:

vakituinen hlö, 0,3 htv/ 19 400 euroa

euroa

määräaikainen hlö, 0,4 htv/29 600 euroa

* 1. Mistä kustannukset kululajeittain muodostuvat (ml. hankintojen tarkempi erittely)

 **henkilöstökulut** palkat/palkkiot sivukuluineen 58 307
- matka-, majoitus- ja päivärahakulut 10 000

**- workshopit ja seminaarit** 5 000

-

- **palvelu- tai muut hankinnat** 60 000

- käännös- ja tulkkauspalvelut 20 000

- digitaaliset työskentelyalustat 5 000

- teksti- ja taittokulut 20 000

- julkaisun painatuskulut 10 000

- ohjausryhmän ja asiantuntijoiden kulut

- matka-, majoituskulut, päivärahat, palkkiot 10 000

**- muut kulut 4 693**- toimistokulut (tilapäiset työtilakulut ym.) 2 000

- tiedotus- ja julkaisun julkistamistilaisuus 1 000

- ennakoimattomat kulut (n. 10 %) **1 693**

**YHTEENSÄ 143 000**

* 1. Eri yhteistyötahojen rahoitusosuudet

Hankkeessa ei ole muuta rahoitusta.